ועדת הכספים, כנסת 20, פרוטוקול מספר 852, 2017-11-13 12:30

משה גפני: אני מחדש את הישיבה.

משה גפני: על סדר היום צו תעריף המכס והפטורים ומס קנייה על טובין (הוראת שעה מס' 9), התשע"ח - -

<שיר שפר: זה ז'.

משה גפני: לא, אבל זה תשע"ח.

<שגית אפיק: לא, זה ז'.

<שגית אפיק: זה צו שפורסם ואנחנו מאשרים אותו כמו שהוא.

משה גפני: הכוונה - אם אנחנו מאשרים.

<שגית אפיק: אם אנחנו מאשרים.

משה גפני: - - התשע"ז-2017, (שיטת המיסוי של כלים דו גלגליים).

משה גפני: כן, בבקשה.

<נטליה מירנצ'וב: אני אציג בקצרה את מהות העניין.

<נטליה מירנצ'וב: אנחנו מבקשים להאריך את הוראת השעה שקיימת כבר שנתיים שעניינה הוא קביעת אחוזי מיסוי על כלים דו-גלגליים - - - היבוא מס קנייה שנקבע בקטגוריות של הספק ונפח מנוע.

<נטליה מירנצ'וב: יש לנו שני צווים כשאחד מהם הוא הצו הקבוע שהוא כבר עבר, אושר, והוא קובע חלוקה של מסים בין 40% ל-70% בהתאם לקבוצות של נפח מנוע בלבד.

משה גפני: מה שאישרנו אז.

<נטליה מירנצ'וב: כן.

<נטליה מירנצ'וב: במהות אנחנו חושבים שיש מקום להתחשב גם בהספק למרות שזה פרמטר קצת בעייתי בטיפול.

<נטליה מירנצ'וב: ידענו את זה אז, ואנחנו ממשיכים גם להגיד את זה.

<נטליה מירנצ'וב: למרות זאת, החלטנו לתת לזה עוד שנה לרוץ ולחפש פתרונות לבעיות התפעוליות.

<נטליה מירנצ'וב: זה מהות הצו: חלוקה לפי קבוצות נפח והספק.

<נטליה מירנצ'וב: ככל שהכלי גדול יותר, המנוע שלו גדול יותר ועוצמתי יותר, כך שיעור המס עולה עד לכדי 70% מס.

<נטליה מירנצ'וב: יש קטגוריה שבצו נפרד נתנו להם אחוז מופחת, וזה הכלים הקטנים ביותר - 1L עד 125 סמ"ק.

מיקי רוזנטל: לפני כן, האם את יכולה להסביר לנו בקצרה מה יקרה?

מיקי רוזנטל: האם אנשים ישלמו פחות כסף?

מיקי רוזנטל: האם המחיר של כלי הרכב האלה יהיה יותר זול או יותר יקר בסוף?

מיקי רוזנטל: איזה סוגים?

מיקי רוזנטל: את מדברת במונחים מאוד מקצועיים.

מיקי רוזנטל: אני רוצה שהיא תסביר את זה לפרוטוקול, אני יודע.

<נטליה מירנצ'וב: הצו הזה מפחית את שיעורי המס עבור רוב הכלים שנכנסים.

<נטליה מירנצ'וב: כלומר, יש קבוצה, כמעט מחצית מהכלים, שנשארים אדישים בין הקבוע לבין הוראת השעה שאנחנו מבקשים להאריך.

<נטליה מירנצ'וב: למעלה ממחצית הכלים נהנים ממה שאנחנו הולכים להאריך.

<נטליה מירנצ'וב: יש בערך 2% מהכלים שהמס עליהם עולה.

מיקי רוזנטל: הוזלה בכמה בערך?

<נטליה מירנצ'וב: 2% מהכלים, בגללם אנחנו פה.

מיקי רוזנטל: כן, אבל בכמה תהיה ההוזלה בערך?

משה גפני: לא, לא תהיה הוזלה.

<נטליה מירנצ'וב: לא, יכול להיות קפיצה של 10 נקודות אחוז, נגיד מ-50% ל-60%, מ-60% ל-70%.

<נטליה מירנצ'וב: זה יכול לקרות.

<נטליה מירנצ'וב: אבל מדובר פה בסך הכול בכ-2% מהכלים.

מיקי לוי: לא הבנתי.

מיקי לוי: אתם רוצים להעלות?

<נטליה מירנצ'וב: ב-2% מהכלים המס עולה - -

מיקי לוי: למה?

<נטליה מירנצ'וב: - - ב-55% מהכלים המס יורד, ב-43% מהכלים המס נשאר קבוע.

<נטליה מירנצ'וב: - - -, נשאר ללא שינוי.

משה גפני: אפשר לדבר איתנו בעברית קלה.

<נטליה מירנצ'וב: רוב הקטגוריות שהמס עליהם יורד זה גם כלים - - -

מיקי לוי: אני מאוד מעריך אותה, אבל אני לא מוכן להעלאת מס.

משה גפני: רגע, אבל צריך קודם לשמוע.

מיקי לוי: לא, אדוני.

מיקי לוי: תראה, האופוזיציה משמשת איזושהי מקפצה לקואליציה ואנחנו מעלים מסים.

משה גפני: יש שלושה סוגים של רכבים דו-גלגליים.

<שגית אפיק: ארבעה, בנפחים.

<נטליה מירנצ'וב: יש את הכלים הקטנים ביותר עד 125 סמ"ק עד 11 קילוואט שיש עליהם - - -

מיקי רוזנטל: זה נקרא קטנועים?

משה גפני: אנחנו דיברנו אז בישיבה על הכלים הקטנים האלה, הקטנועים - וספות בלעז.

מיקי רוזנטל: תגיד קטנועים, לא מבינים מה זה.

משה גפני: אלה כלים או קטנועים שמשמשים בערים הגדולות ובכל המקומות כי זה פותר הרבה בעיות.

משה גפני: מה קורה איתם, עם הסוג הזה, עכשיו?

<נטליה מירנצ'וב: כרגע הם לשנה נוספת נשארים ב-25% מטעמים שאנחנו לא סבורים שיש מקום לשיעור מס דווקא כזה כי זה כלים - - -

<שגית אפיק: יש הוראת קבע שנקבעה ב-2015.

<שגית אפיק: על הוראת הקבע התיישבה הוראת שעה שהיא עכשיו פוקעת ומבקשים להאריך אותה בשנה נוספת.

<שגית אפיק: בין לבין היתה עוד הפחתה מסוימת שהם כבר מכניסים אותה לתוך הארכת הוראת השעה.

משה גפני: אבל היות ואני לא כל כך מבין אז צריך להסביר לי לאט כדי שאבין מהר.

משה גפני: זאת אומרת, הקטנועים הקטנים האלה - לא נוגעים בהם.

<נטליה מירנצ'וב: אם אנחנו מאריכים את זה, מאשרים, אז לא נוגעים.

משה גפני: ואם אנחנו לא מאשרים?

<נטליה מירנצ'וב: המס עליהם קופץ ל-40%.

<שגית אפיק: הוראת הקבע נכנסת לתוקף שאישרתם אותה ב-2015.

משה גפני: קודם כל, שנדע על מה אנחנו מדברים.

מיקי לוי: אני יודע, אני ישבתי איתה כשהייתי בתפקידי הקודם.

משה גפני: אנחנו לא יודעים.

משה גפני: בסדר, תתחשב גם בנו.

משה גפני: לגבי הקטנועים - אם אנחנו מאשרים אנחנו משאירים אותם במצב הקיים של ה-25%.

משה גפני: אם אנחנו לא מאשרים זה יקפוץ ל-40%.

משה גפני: אחרי זה יש את מי שאינו עולה על 500 סמ"ק שזה כבר מתחיל להיות בינוני.

משה גפני: מה קורה איתם?

<נטליה מירנצ'וב: פה יש את החלוקה.

<נטליה מירנצ'וב: בתוך הוראת הקבע קיימת חלוקה עד 250 ומעל 250 סמ"ק כשהמס שם הוא 50% ו-60%.

משה גפני: זאת אומרת, אם אנחנו היום מאשרים את הצו, אז מה קורה איתו?

<נטליה מירנצ'וב: כאן כבר מתחיל להיות מעניין כי חלק קטן מהכלים עולה במיסוי.

<נטליה מירנצ'וב: יכול, נניח הכלים העוצמתיים ביותר, מי ש - - -

משה גפני: לא "עוצמתיים", אני מדבר על 500 סמ"ק.

<שגית אפיק: תסתכלו בטבלה.

<שגית אפיק: בדברי ההסבר לצו יש טבלה שמצורפת.

<שגית אפיק: הטבלה מבחינה בין שני פרמטרים: פרמטר אחד זה הספק מנוע שזה 125 סמ"ק , והפרמטר השני זה - - -

משה גפני: בסדר, זה מולי.

משה גפני: מה קורה אם אנחנו לא מאשרים עם כל החלקים האלה?

<נטליה מירנצ'וב: - - - בשיעורי מס של 50% ו-60%, גם כאלה שעוברים, למשל, את ה-75 קילוואט שזה אופנוע חזק ביותר.

<נטליה מירנצ'וב: זה משמש בעיקר לפנאי, לנסיעות מחוץ לעיר.

<נטליה מירנצ'וב: זה אופנוע מאוד יקר ועוצמתי.

<נטליה מירנצ'וב: זה לא משהו שהיינו רוצים להפחית שם את המיסוי.

<נטליה מירנצ'וב: לטעמינו, המיסוי הגבוה שם מוצדק ביותר.

<נטליה מירנצ'וב: שיהיה ברור - אם הוראת השעה הזו לא עוברת אנחנו כבר חשבנו על זה שהשיקול התפעולי יכריע אותנו ואנחנו לא נחדש.

<נטליה מירנצ'וב: ובכל זאת, היתה בקשה של היבואנים לחדש והסכמנו לזה.

<נטליה מירנצ'וב: אם זה לא יעבור אז לא יעבור, אנחנו מוכנים גם - - -

מיקי לוי: אבל למה לקשור את אלה שאת מבקשת עבורם את המשך הפטור עם אלה שאת רוצה להעלות?

מיקי לוי: זה לא הופיע באותו צו, נטליה.

<נטליה מירנצ'וב: או שאנחנו מתחשבים בהם או שלא מתחשבים.

מיקי לוי: תראי מה את עושה.

מיקי לוי: את יודעת שאני מעריך אותך, אבל מה שאתם - רשות המסים שהיא מאוד קרובה לליבי - עושים עכשיו זה שלוקחים את ההטבה שניתנה ל-125 וקושרים אותה לעלייה אחרת.

מיקי לוי: תביאי את הפטור הזה של צו השעה בנפרד.

מיקי לוי: למה אני צריך להצביע עכשיו על עלייה במיסוי?

מיקי לוי: תסבירי לי.

<שגית אפיק: כי ההפחתה לא מגיעה אלינו בכלל.

<שגית אפיק: את ההפחתות הם יכולים לעשות בלי אישור ועדת הכספים.

<שגית אפיק: נדמה לי שגם עשיתם איזה הפחתה בדרך בלי אישור ועדת הכספים, ואתם מגלמים אותה כאן - -

מיקי לוי: אז תמשיכו לעשות.

<שגית אפיק: - - אבל את ההחמרה, ויש כאן החמרה לגבי הכלים הגדולים היא חייבת להביא לפני הוועדה לאישור.

מיקי לוי: אני לא מוכן להצביע על ההחמרה.

מיקי לוי: אנחנו מתגלגלים לסיפור הדרכונים כשאנחנו - האופוזיציה - הצבענו עבור המחירים המטורפים האלה במקום הקואליציה.

מיקי לוי: אני לא אתן את ידי עוד פעם.

מיקי לוי: יש גבול למה שאני מוכן.

מיקי רוזנטל: אני חשבתי שהשר אמר שלא יהיו העלאות מסים, הוא הצהיר.

משה גפני: זה לא בקטגוריה הזו.

מיקי רוזנטל: אה, וזה לא מסים?

מיקי רוזנטל: התבלבלתי, זה מס.

מיקי רוזנטל: הוא דיבר על מסים.

<נטליה מירנצ'וב: אנחנו מאריכים את המצב הקיים.

<נטליה מירנצ'וב: לא מדובר פה על העלאה לעומת מה ש- - -

מיקי לוי: את המשך הצו תמשיכו לעשות לבד, ואני מצביע נגד הסיפור של העלאת המס.

משה גפני: למה אתם מעלים את המס על הכלים הגדולים?

<נטליה מירנצ'וב: אני חושבת שיש הצדקה.

<נטליה מירנצ'וב: אם אנחנו בונים שיטה שקובעת מיסוי דיפרנציאלי לפי קבוצות נפח מנוע והספקים, אז זה הגיוני ביותר שהמס המרבי יגיע בהספקים הגבוהים ביותר בקצה הקצה של - - -

משה גפני: יש פער עצום גם במצב הקיים גם אם אתם משאירים את ההפחתה מבחינת המס בין הקטנועים הקטנים לבין האופנועים הגדולים.

משה גפני: יש פער גדול בלי שתעלו את זה.

<נטליה מירנצ'וב: המס המרבי מגיע באופנועים העוצמתיים ביותר ובכלים ה- - -

מיקי רוזנטל: אני רוצה לשאול אותך שאלה.

מיקי רוזנטל: האם אתם לא רוצים לאזן בסך הכול את התקציב?

מיקי לוי: מיקי, זה כסף קטן.

מיקי לוי: זה 8 מיליון שקלים.

משה גפני: 17 מיליון?

<טמיר כהן: כל האירוע הזה זה 17 מיליון.

<טמיר כהן: זה מה שהם כתבו.

מיקי רוזנטל: מה זה "כסף קטן"?

מיקי רוזנטל: מפחיתים מאלה והוא צריך להביא מקור הכנסה.

מיקי רוזנטל: אז מעלים לאלה, וזה ברור.

משה גפני: אם אנחנו משאירים את המצב הקיים יש פער גדול בין הקטנועים הקטנים לבין האופנועים הגדולים.

משה גפני: הם משלמים 25% והם משלמים 60%, 70% אפילו.

<שגית אפיק: עד 70.

<שגית אפיק: בין 60 ל-70.

<נטליה מירנצ'וב: כן.

<נטליה מירנצ'וב: 70% קיים גם בהוראה הקבועה.

משה גפני: אבל למה צריך גם להעלות?

<נטליה מירנצ'וב: - - - מעל 75 קילוואט זה הכלים העוצמתיים ביותר שמשמשים בעיקר לפנאי, אנחנו אומרים שהם באותה קטגוריה כמו מעל 800, ואנחנו רוצים שם מיסוי מרבי.

משה גפני: אם אני מצביע על זה עכשיו אז זה נופל - זה ברור.

משה גפני: יש פה שני חברים מהאופוזיציה שהם מתנגדים להעלאה.

משה גפני: אני עוד לא יודע מה אני עושה, אני צריך לשקול.

<נטליה מירנצ'וב: אני מדגישה שוב שהשוק ביקש את זה כשאנחנו היינו בעד להפסיק את הוראת השעה.

<נטליה מירנצ'וב: היתה בקשה מהיבואנים שכן נאריך.

<נטליה מירנצ'וב: אנחנו נענינו לבקשה של היבואנים להאריך את זה.

<שגית אפיק: הוראת השעה מקלה ביחס להוראת הקבע.

<נטליה מירנצ'וב: בקיץ ישבנו וחשבנו שאנחנו מפסיקים.

<נטליה מירנצ'וב: לא הצלחנו.

<נטליה מירנצ'וב: יש את הקטגוריה של - - -, הספקים שהם לא מציאותיים שאנחנו בלית ברירה מאפשרים שם מס נמוך וזה לא - - -

מיקי רוזנטל: כמה זה הכלים העוצמתיים מבחינת המספרים?

מיקי רוזנטל: את אומרת 2% מהשוק.

מיקי רוזנטל: כמה זה באנשים?

מיקי רוזנטל: כמה זה באופנועים?

<נטליה מירנצ'וב: אחרי שעשינו את הוראת השעה הזו קפצנו בכמות הייבוא מבערך 14 - 15 אלף כלים בשנה למשהו כמו 19 אלף כלים, בעיקר ב - - -

משה גפני: באופנועים הגדולים.

מיקי רוזנטל: כל השוק או רק האופנועים הגדולים?

מיקי רוזנטל: כל הדו-גלגליים זה בערך 19,000 בשנה?

<נטליה מירנצ'וב: - - - כל הדו-גלגלי.

משה גפני: נשמע את הנתונים.

משה גפני: אדוני, בבקשה.

<קובי סודאי: אני קובי סודאי מלשכת המסחר, הענף הדו-גלגלי.

<קובי סודאי: אני רק רוצה לעשות פאוזה קטנה כדי לעשות קצת סדר.

<קובי סודאי: העיקרון שיש פער בין כלים שמשמשים לתחבורה לכלים בנפחים גבוהים יותר שגם הם משמשים לתחבורה, אגב, אבל מקובל עלינו.

<קובי סודאי: יש אנשים שגרים בנס ציונה ונוסעים לתל אביב והם צריכים כלי גדול.

<קובי סודאי: הטענה שלנו פה, וזה מה שאנחנו מבקשים, כשאנחנו הורדנו שנה שעברה את המס על הכלים הקטנים, הורדנו אותם על הכלים העירוניים בלבד, כלי 125 שנוסעים 70 - 80 קמ"ש לכל היותר.

מיקי לוי: יש כאלה 125 עם הספק גדול יותר שמגיעים ל-120.

<קובי סודאי: לא, 125 זה כלי עירוני.

<קובי סודאי: האחוז הגדול ביותר של כלים בישראל זה כלים שהם גם עירוניים וגם בין- עירוניים.

<קובי סודאי: הם משמשים לתחבורה מהפריפריה למרכז.

<קובי סודאי: מישהו שגר בראשון ולא רוצה לבזבז ארבע שעות על כביש 4 לוקח כלי בנפחים קטנים, אבל מעל 125.

<קובי סודאי: אלה הכלים הבינוניים שבהם רפורמת המיסוי לא נוגעת, וזה גם הבעיה המרכזית בכניסה לערים.

משה גפני: בכלים הבינוניים.

<קובי סודאי: נכון.

מיקי רוזנטל: מ-125 עד 500 או מ-200 - - -?

<קובי סודאי: כל השוק וגם אירופה עברו לקילוואט.

<קובי סודאי: אבל בואו נקרא לזה קבוצת הביניים.

<קובי סודאי: יש בה קטנועים שאפשר לנסוע איתם בין-עירוני.

<קובי סודאי: בפעם הקודמת שהורדנו את המיסוי ל-25, על ה-125 טיפלנו רק בכלים העירוניים.

<קובי סודאי: לגבי האמירה של נטליה שבעקבות המיסוי באמת אכן יש יותר כלים דו-גלגליים שעלו לכבישים - אבל חברים, זה לא הסיבה היחידה.

<קובי סודאי: אנחנו רואים את המצב.

<קובי סודאי: השנה היא שנת שיא בישראל מ-2009 בביקוש לדו-גלגלי, וכולנו יודעים מה הסיבה.

משה גפני: מה הסיבה?

מיקי רוזנטל: האין פקקים.

<קובי סודאי: נורא פשוט.

<קובי סודאי: אשתי היום נוסעת ממתן ליד לכפר סבא לבורסה בתל אביב ששם היא עובדת, וזה שעה וחצי.

משה גפני: אתה לשכת המסחר שעוסק ברכב הדו-גלגלי ואני רוצה לשאול ממך עצה.

משה גפני: אם אנחנו מאשרים את הוראת השעה או את הצו שהם מבקשים עכשיו, אנחנו מעלים את המחיר לכלים הכבדים יותר.

משה גפני: אם אנחנו לא מאשרים, אנחנו גורמים לכך שהכלים הקטנים יעלו מ-25% ל-40%.

משה גפני: מה אתה היית עושה במקומנו?

מיקי לוי: מפריד.

מיקי רוזנטל: אתה צודק.

מיקי לוי: הם מביאים הכול בכפיפה אחת.

מיקי רוזנטל: זה התרגיל.

משה גפני: אני יודע, אבל אני שואל.

<קובי סודאי: אנחנו בעד להאריך את הוראת השעה כי היא הפחיתה לכלים העירוניים בלבד.

<קובי סודאי: לטעמינו, יש בה היגיון.

מיקי רוזנטל: העירונים הקטנים.

<קובי סודאי: הקטנים, 125 - כלי שנוסע 80 קמ"ש.

מיקי רוזנטל: כשאומרים "עירוניים", גם 250 זה עירוני.

<קובי סודאי: נכון, זה גם עירוני.

<קובי סודאי: את הקבוצה הזו, וזה הכוכבית, של הכלים שהם גם עירוניים וגם בין-עירוניים בין הרצליה לתל אביב, מבני ברק, מנס ציונה, לתל אביב, הקבוצה הזו נשארת על 40%.

<קובי סודאי: 40% זה בערך המס האפקטיבי על רכב, על סופר מיני בישראל.

<קובי סודאי: כלומר, מדינת ישראל במצב של הפקקים אומרת: רכב דו-גלגלי קטן שמאפשר גם נסיעה בין-עירונית, בסך הכול, 120 קמ"ש שיוכל לנסוע - - -

משה גפני: ולכן היית מצביע בעד הצו.

משה גפני: תגיד, אתה לא מצביע.

משה גפני: אתה רק נותן לנו עצה.

<קובי סודאי: אנחנו בעד להאריך, אבל עם כוכבית שיש לטובת התחבורה במדינת ישראל והעלות היא נמוכה - להכניס גם את הכלים הבינוניים, אלה שמאפשרים תנועה פריפריאלית - - -

משה גפני: נטליה, אפשר?

מיקי לוי: אם היא תכניס את זה אני אצביע על הכול.

<נטליה מירנצ'וב: היתרון של כלי דו-גלגלי הוא בהפחתת הגודש.

משה גפני: את לא צריכה להגיד לנו, אנחנו יודעים.

<נטליה מירנצ'וב: היתרון הזה בא לידי ביטוי בתנאים עירוניים כשיש פקק.

<נטליה מירנצ'וב: הוא פחות בא לידי ביטוי או כמעט לא בא לידי ביטוי בתנאים בין-עירוניים כי אותו מנוע - - -

מיקי רוזנטל: סליחה שאני קוטע אותך, אבל בין גדרה לחדרה זה הכול עירוני אחד גדול נהיה כבר.

משה גפני: נכון.

מיקי רוזנטל: אדם גר בראשון ונוסע לתל אביב זה בין-עירוני או לא? זה לא בין-עירוני.

משה גפני: נטליה, אפשר או לא?

משה גפני: אפשר לנהל איתך משא ומתן?

<נטליה מירנצ'וב: שניה, אני מסבירה.

משה גפני: אם אי-אפשר אז אני מנהל אפילו אם אי-אפשר.

משה גפני: אנחנו לא רוצים להעלות את המחיר לכלים הכבדים.

משה גפני: בשביל מה אנחנו צריכים לעשות את זה?

משה גפני: במיוחד שאנחנו באופוזיציה - זה אומרים הרוב בוועדה.

משה גפני: באמת לא רוצים להעלות.

משה גפני: אבל אנחנו מוכנים להצביע על הכול בעד כי שכנעת אותנו שיש כלים שהם מפחיתים את הגודש.

משה גפני: זה באמת הופך להיות בלתי נסבל.

משה גפני: אפילו בתוך הערים הנסיעה היא פשוט מטריפה את הדעת, ולדעתי גם גורמת לתאונות דרכים.

משה גפני: בזה את צודקת, שכנעת אותנו.

מיקי רוזנטל: זיהום אוויר, ועוד.

משה גפני: אנחנו מבקשים.

משה גפני: להעלות את מה שביקשת על האופנועים הגדולים, אנחנו נצביע על זה בעד, ובתנאי שאת הכלים הבינוניים שגם הם כמו הקטנועים מפחיתים את הגודש, תסכימי להוריד.

<נטליה מירנצ'וב: אני חוזרת ואומרת, היתרונות של הדו-גלגלי באים בעיקר בתחום הגודש.

<נטליה מירנצ'וב: בזיהום יש עדויות שהם יותר גרועים מרכב קטן, ובמיוחד ההיברידי.

<נטליה מירנצ'וב: יש להם זיהום לא קטן.

<נטליה מירנצ'וב: יש להם תאונות דרכים שהם גם גורמים וגם נפגעים.

משה גפני: לכן, את מעלה את הגדולים.

<נטליה מירנצ'וב: הגודש קיים בתנאים עירוניים.

<נטליה מירנצ'וב: כלומר, זה היתרון.

<נטליה מירנצ'וב: שם הסכמנו ל - - -, גם זה הוראת שעה.

<נטליה מירנצ'וב: גם זה אנחנו בספק אם יש הצדקה, אבל הסכמנו לבחון איך זה - - -

מיקי רוזנטל: עזבנו מעל 500.

מיקי רוזנטל: מה עם ה-250?

משה גפני: 250 - מה?

<נטליה מירנצ'וב: אבל ב-250 זה כבר כלים בינוניים.

משה גפני: בסדר, אז אנחנו רוצים.

מיקי לוי: נטליה, יש לך מנדט לעשות משא ומתן?

משה גפני: יש לה.

<נטליה מירנצ'וב: אנחנו לא רואים שם הצדקה ולא - - -

משה גפני: אבל אחרת זה לא יאושר.

<נטליה מירנצ'וב: בסדר, לא יאושר.

<נטליה מירנצ'וב: אנחנו חיים - - -

<שגית אפיק: לה לא אכפת.

<שגית אפיק: תישאר בתוקף הוראת הקבע.

משה גפני: הבנתי.

<נטליה מירנצ'וב: ברגע שהמיסוי הוא נמוך מהאופטימלי, ואנחנו מעודדים כניסה המונית של כלים באותה קטגוריה של מיסוי שהנמוך שם נמוך מהאופטימלי, בעצם אנחנו מעודדים יתר שימוש בכלים האלה, ואנחנו מעודדים את כל מה שנובע.

משה גפני: מפחיתים גודש.

<נטליה מירנצ'וב: בבין-עירוני ההשפעה של ה - - -

משה גפני: לא בין-עירוני.

<קובי סודאי: אבל זה לא נכון.

משה גפני: אתה לא יכול להגיד "לא נכון" בלי רשות.

<נטליה מירנצ'וב: בתוך העיר קיימים כלים קטנים שאנחנו - - -

משה גפני: נטליה, אני לא רוצה להחליט.

משה גפני: אני מבקש שתחזרי למשרד ותחשבי עוד הפעם.

משה גפני: תדברי עם האנשים אצלך.

משה גפני: אני לא יכול להצביע.

משה גפני: אתם תהיו נחמדים בהפחתה, ואני אהיה הרשע בהעלאה.

משה גפני: צריך להגיע לפתרון.

משה גפני: הפתרון הוא - אנחנו מאוד בעד הפחתת הגודש על כל המשתמע מכך.

משה גפני: אנחנו מסכימים שהכלים הגדולים לא נמצאים באותה הגדרה או שלפי דברייך - בסדר, אין לנו ברירה אנחנו צריכים לקבל את זה - אבל רכב דו-גלגלי 250 סמ"ק נמצא באותה קטגוריה שהוא מפחית את הגודש בערים.

משה גפני: זה תמונת המצב.

משה גפני: לכן, אנחנו מבקשים שתשקלי עוד הפעם את העניין הזה.

משה גפני: תחזרי לכאן, אנחנו נצביע בעד על הכול.

<נטליה מירנצ'וב: הועלתה פה טענה שהמיסוי על כלי כזה דומה לרכב קטן.

<נטליה מירנצ'וב: מה שרלוונטי במיסוי זה לא שיעור המס, אלא סכום אבסולוטי של המס.

<נטליה מירנצ'וב: אין מה לומר, הכלים האלה הרבה יותר זולים בבסיס המס, במחיר היבוא.

<נטליה מירנצ'וב: לכן, המס השקלי הוא הרבה יותר נמוך ממה שמוטל על רכב.

<נטליה מירנצ'וב: זה הסתכלות לא נכונה על הדברים.

מיקי רוזנטל: כן, אבל זה אבסולוטי.

מיקי רוזנטל: אנחנו מדברים על אחוזים מהערך ולא על מחיר אבסולוטי.

מיקי רוזנטל: אני באמת לא כל כך מבין אתכם.

מיקי רוזנטל: גם אתם רוצים וגם אנחנו רוצים שני דברים: אחד, שיהיה פחות גודש בתנועה או להפחית את הפקקים.

מיקי רוזנטל: שניים, איך עושים את ההצבה הזו?

מיקי לוי: יש סכנה שאם גם לא נצביע הם לא יאריכו.

מיקי לוי: גפני, יש סכנה שאם לא נצביע הם לא יאריכו.

<שגית אפיק: נכון, ב-19 לחודש הצו הזה פוקע.

<שגית אפיק: מרגע שהוא פוקע הוראת הקבע נשארת בתוקף, המחירים יעלו.

מיקי לוי: מה שאני מבקש ממך, לפחות תפרידי לנו את ה-125 כדי שנוכל להצביע.

מיקי לוי: זה לא פייר - - -

<נטליה מירנצ'וב: מיקי, אבל זה לא עובד ככה.

<נטליה מירנצ'וב: אנחנו קובעים שיטה של מיסוי.

<נטליה מירנצ'וב: אי-אפשר לשים מה שבא לך בנפרד, ומה שלא בא לך אתה לא תצביע.

<נטליה מירנצ'וב: אנחנו קובעים שיטת מיסוי.

מיקי לוי: את לא יכולה לבקש ממני להצביע על עליית מיסים.

מיקי לוי: לא, זה לא שבא לי.

מיקי לוי: תביני, אני לא ממשלה.

מיקי לוי: אני לא מצביע על העלאת מסים.

מיקי לוי: שר האוצר שלך אמר שהוא לא מעלה מסים.

מיקי לוי: כל פעם יש עליית מסים בקטנה פה ושם.

מיקי לוי: אני לא יכול לתת ידי לעליית מסים.

מיקי לוי: אני מבקש שתפריד את צו השעה של הפטור, זה מה שאני מבקש.

מיקי לוי: זה לא פייר להביא את כולם בכפיפה אחת.

<נטליה מירנצ'וב: זה מצב שקיים כבר שנתיים.

משה גפני: משרד התחבורה, בבקשה.

<עידן עבודי: אנחנו כן רואים מגמה הולכת וגדלה, וגם בעולם פתרונות התחבורה מתרבים.

<עידן עבודי: לכל הכלים יש שימוש, גם אם זה אופניים.

<עידן עבודי: מאופניים חשמליים ועד רכבות, הכול צומח.

<עידן עבודי: אין פתרון מושלם.

<עידן עבודי: אופנועים הם כן פתרון.

<עידן עבודי: אנחנו לא רואים אותם רק בעירוני.

<עידן עבודי: אנחנו רואים את ה-125 אם הוא 11 קילוואט.

<עידן עבודי: אנחנו מבקשים לעבור לשיטה של קילוואט, הנפחים האלה לא אומרים כלום.

<עידן עבודי: ה-11 קילוואט הקטנים, ה-125, הם פתרון עירוני, הם לא פרברי.

<עידן עבודי: היותר גדולים עד 35 קילוואט, לא 25, אנחנו חושבים שהם צריכים להיות ב-40% כי הם כבר נותנים פתרון פרברי יותר.

<עידן עבודי: זה כלים בטוחים.

<עידן עבודי: זה לא כמו לנסוע עם 125 מחוץ לעיר.

<עידן עבודי: זה כלי שמאפשר באמת נהיגה יותר בטוחה, כבר מצויד במערכות ABS, מצויד במערכות בטיחות מתקדמות, הגלגלים כבר יותר גדולים, צמיגים יותר טובים, ואפשר להתנייד איתם גם בפרברים.

<עידן עבודי: אנחנו באמת רוצים להכניס גם אותם - כמו שהצעת לחזור הביתה להכין אותם.

<עידן עבודי: הגודש שלנו הוא 15 מיליארד שקל בשנה, יותר מהתאונות, יותר מהזיהום, יותר מהכול.

מיקי רוזנטל: השעות שאנשים מבזבזים.

<עידן עבודי: לא רק בתוך העיר, גם בפרברים.

<עידן עבודי: רעננה-תל אביב, את האמת על הדו-גלגלי, לא על 11 קילוואט.

<עידן עבודי: רעננה-תל אביב זה לא על 11 קילוואט.

<עידן עבודי: צריך לעשות את זה על 35 קילוואט.

מיקי לוי: נטליה, המיסוי פה הוא שולי.

מיקי לוי: הרווח של המדינה - - -

<עידן עבודי: צריך לעשות את זה בקבוצה של ה-40.

<עידן עבודי: עדיין לתת לקטנים ביותר את ההטבה שקיימת.

<עידן עבודי: לדעתנו, זה המדרג הנכון.

מיקי לוי: למה לא ישבתם עם רשות המסים לפני?

מיקי לוי: למה מביאים את זה לפתחינו?

<עידן עבודי: לא נכון.

<עידן עבודי: ייאמר לזכותם, הם שיתפו פעולה.

<עידן עבודי: גם עם ה-125 הם הכירו בעירוני, וגם בכלל את כל הרפורמה.

<עידן עבודי: הם הבינו שצריך לעשות את הרפורמה.

<עידן עבודי: אנחנו פשוט חושבים שמעבר לעירוני צריך גם לאפשר תנועה פרברית כי אין פתרון קסם.

<עידן עבודי: גם רכבת.

<עידן עבודי: כל אחד צריך לבחור את הכלי שלו.

<עידן עבודי: אם זה מסוכן ואם זה מזהם, כל אחד יבחר מה שמתאים לו להגיע איתו.

<עידן עבודי: אין פתרון, אנחנו רואים את זה בכל העולם

מיקי רוזנטל: אנחנו מבינים שהכול מורכב, אבל המדינה בסופו של דבר כן מעוניינת שיהיה פחות גודש.

מיקי רוזנטל: אחד הפתרונות כמו שאמרת זה רכב דו-גלגלי.

מיקי רוזנטל: אם אתה לא נותן לו הטבה בבסיס המס של 40% כמו לרכב קטן, אז אנשים אומרים: לא כדאי לנו.

מיקי רוזנטל: אם תעשה פער בין רכב קטן לאופנוע בינוני כמו שאתם קוראים לו - 250 - אז אנשים ישקלו או יותר אנשים ישקלו לנסוע ברכב דו-גלגלי, וכולנו נצא נשכרים.

מיקי רוזנטל: המדינה תצא נשכרת.

<עידן עבודי: בגלל זה אני אומר.

<עידן עבודי: אני עוזב את הגדולים.

מיקי לוי: עמדת משרד התחבורה עד 40.

<עידן עבודי: - - - עד 35 - - -

משה גפני: רכב של 500 סמ"ק שאינו עולה על 11 קילוואט זה 40%.

<עידן עבודי: אבל אין כזה.

<עידן עבודי: אין 500 סמ"ק של 11 קילוואט.

<עידן עבודי: אוי ואבוי, זה זיהום אוויר נוראי.

<עידן עבודי: זה קבוצה ריקה.

משה גפני: אז מה יש כן?

<עידן עבודי: 125 זה בערך 11 קילוואט.

<עידן עבודי: ברגע שהמנוע יותר גדול, בשביל להפיק ממנו באמת נצילות מודרנית אז זה מפיק הספק כבר יותר גבוה.

<עידן עבודי: בגלל זה ההספק הזה יוצר קצת קבוצות ריקות.

<עידן עבודי: זה לא נכון להסתכל על הנפחים.

מיקי לוי: הוא אומר שעד 35 קילוואט - -

<עידן עבודי: 40%.

מיקי לוי: - - צריך להיכנס למסלול של כאילו מה שהיה עד ה-11 קילוואט - הפחתת המס.

מיקי לוי: נטליה, זה מה שאנחנו מבקשים ממך.

מיקי לוי: בסך הכול, 8 מיליון שקלים.

<עידן עבודי: כן, גם הסכומים הם - - -

<נטליה מירנצ'וב: העניין הוא לא פיסקלי פה, אלא העניין הוא יצירת מדרג שהוא - - -

מיקי לוי: אבל המדרג שאנחנו מציעים הוא מדרג הגיוני.

<נטליה מירנצ'וב: פה יש לנו אי-הסכמה.

מיקי לוי: בסדר, יש לנו אי-הסכמה - שיבוא מנהל רשות המסים.

<עידן עבודי: לגבי הגדולים, אני די אפאטי - - -

מיקי לוי: היותר גדולים לא מעניין אותנו.

מיקי רוזנטל: לא רלוונטי, - - - בסוף זה פונקציה של נפח.

משה גפני: אתה מדבר על מי שעולה על 25.

<עידן עבודי: עד 35 קילוואט.

<עידן עבודי: - - - הולך ל-60.

<עידן עבודי: אני חושב שהוא מתאים.

<עידן עבודי: מבחינה תפעולית, מבחינת ההשתלבות שלו בתנועה והביצועים שלו, הוא עונה לתנועה פרברית.

משה גפני: עד 35.

משה גפני: מעל 35, אתה מציע שכמה יהיה?

<עידן עבודי: 40%.

<קובי סודאי: עידן, אבל יש לך 25 עד 35.

משה גפני: נטליה, נו.

<נטליה מירנצ'וב: פה יש לנו אי-הסכמה.

משה גפני: 40%.

<קריאה: צריך מדורג.

מיקי רוזנטל: אולי תגיעו להסכמה.

<נטליה מירנצ'וב: צריך איזושהי נקודת אמצע.

<נטליה מירנצ'וב: היא 50%, זה בסדר גמור.

מיקי רוזנטל: איזה סוחרת זו.

מיקי לוי: נטליה, עזבי אותך.

מיקי לוי: זה לא פיסקלי, זה גם ביטחון הציבור.

משה גפני: נטליה, אל תסבכי אותנו.

מיקי לוי: הכלים הבינוניים הרבה יותר יציבים בדרך, הרבה יותר.

מיקי לוי: את יודעת את זה.

<נטליה מירנצ'וב: לעניין היציבות בדרך - יש הפחתה שנתנו לכלים התלת-גלגליים.

<נטליה מירנצ'וב: זה הפתרון.

מיקי לוי: בסדר, אבל לא כולם אוהבים את התלת-גלגלי.

<נטליה מירנצ'וב: לעניין כמות תאונות הדרכים שעשו הכלים - עשיתי את החלוקה.

<נטליה מירנצ'וב: יש בלמ"ס מחקר תאונות דרכים.

<נטליה מירנצ'וב: יש חלוקה של אופנועים לפי נפח.

<נטליה מירנצ'וב: אין הבדלים מובהקים בין הקבוצות.

<נטליה מירנצ'וב: זה מיתוס שלא מחזיק.

משה גפני: אני אאשר את זה ואני אעשה רביזיה.

משה גפני: אני אדבר איתם עוד הפעם.

<שגית אפיק: היא לא תאשר.

משה גפני: למה?

משה גפני: מאיפה את יודעת?

משה גפני: היא דווקא נראית אישה טובה.

מיקי לוי: אני לא מצביע בעד, אני מצביע נגד.

מיקי רוזנטל: אם הוא מפיל, אני איתו.

מיקי רוזנטל: אנחנו לא יכולים להעלות מסים.

מיקי לוי: מה שיקרה זה שהציבור יבוא על הראש של שר הציבור.

משה גפני: מה עושים?

מיקי רוזנטל: תעביר את זה ורביזיה.

משה גפני: זה אני מתכוון לעשות.

מיקי רוזנטל: זה הוראת שעה.

מיקי רוזנטל: לקראת השנה הבאה צריך לסגור את כל הדבר הזה לפני.

משה גפני: נטליה, אנחנו מבקשים להוריד ל-40.

משה גפני: אנחנו לא שבעי רצון מהצב הזה.

משה גפני: אם את מסכימה - טוב.

משה גפני: אם לא - אני מבקש שתחזרי למשרד ותדברי.

מיקי לוי: אדוני, שידברו גם עם משרד התחבורה.

משה גפני: כן, עם משרד התחבורה.

משה גפני: מה רצית להגיד?

משה גפני: אין לך מה להגיד.

מיקי לוי: אל תגיד.

מיקי לוי: לא כדאי לך, אתה רק תקלקל.

<קובי סודאי: אז אני שותק.

מיקי לוי: אני מתנצל, אבל מייצגים אתכם נאמנה - את הציבור, לא אתכם.

משה גפני: נטליה, נו, תגידי כן.

משה גפני: תגידי כן.

משה גפני: אנחנו מורידים את זה ל-40%.

מיקי לוי: תעשי הוראת שעה לשנה, בסדר?

מיקי לוי: תבואי להתווכח איתנו בעוד שנה.

<נטליה מירנצ'וב: אני לא עובדת ככה.

<נטליה מירנצ'וב: הראש שלי לא מתפקד בלי חישובים.

<נטליה מירנצ'וב: אני צריכה לחשוב במשרד.

<נטליה מירנצ'וב: אני חוזרת ואומרת, אם זה לא עובר חוזרים להוראת הקבע.

<נטליה מירנצ'וב: אנחנו לא בוכים על זה, אנחנו באמת לא בוכים.

מיקי לוי: מאה אחוז, שהציבור יבוא על הראש של שר האוצר.

מיקי לוי: נראה אתכם.

משה גפני: מתי הראש שלך עובד מלא?

<נטליה מירנצ'וב: לא במצב שאני צריכה פה לשבת מול קהל ו - - -

מיקי לוי: זה כמו שמביאים ליהודה ושומרון עם דברים אחרים.

מיקי לוי: את התרגילים האלה אנחנו מכירים.

מיקי רוזנטל: עזוב, אל - - -

משה גפני: רבותי, אני מציע כך.

משה גפני: היא צריכה לחזור למשרד, אני מבין אותה.

משה גפני: אני מבין שהיא מתחילה להשתכנע שצריך להוריד את זה ל-40%.

<נטליה מירנצ'וב: לא, זה לא אמרתי.

משה גפני: אני לא אמרתי שאת אמרת.

מיקי לוי: את יכולה להפריד את ה-125?

מיקי לוי: את ה-11?

משה גפני: זה ההתרשמות שלי, ואומר לך למה התרשמתי ככה.

משה גפני: כי את לא משאירה חברי ועדה שהולכים איתך כל הזמן ככה עם אי-שביעות רצון.

משה גפני: לכן, אני מציע שנאשר את הצו.

משה גפני: שלושתנו נעשה רביזיה.

משה גפני: נבקש ממך, כשאת חוזרת למשרד, לראות עוד הפעם יחד עם משרד התחבורה.

משה גפני: אנחנו חשבים שצריך להוריד את זה ל-40.

משה גפני: אם את מורידה את זה ל-40 אז אנחנו נאשר את ההורדה ל-40.

משה גפני: אם לא, נצטרך להחליט מה עושים.

משה גפני: את מעמידה אותנו בדילמה לא פשוטה ואנחנו לא רוצים להיות שם.

משה גפני: אנחנו רוצים להגיע לפשרה מפא"יניק כזו.

<נטליה מירנצ'וב: צר לי, אני פה בעמדה של רשות המסים שעניינה לגבות מס אמת או מס שתואם את המציאות הכלכלית, ולא לתת הפחתות לכולם.

<נטליה מירנצ'וב: מצדי, - - - הייתי נותנת הקלות לכולם.

<נטליה מירנצ'וב: זה לא מקצועי וזה לא מקובל.

<נטליה מירנצ'וב: זה בסדר לגבות מסים.

משה גפני: בסדר, לא ביקשתי לכולם וזה לא הפחתות.

מיקי רוזנטל: זה לא איזה הפחתות וזה לא לכולם.

משה גפני: אני מבקש לבחון את זה שוב.

מיקי לוי: גם מס דירה שלישית זה בסדר, נטליה?

מיקי לוי: לא בא בטענות אלייך, אני יודע שרשות המסים התנגדה.

משה גפני: לא, עזוב.

<נטליה מירנצ'וב: אני חושבת שמס רכוש זה תחליף לא כל כך טוב למיסוי.

<נטליה מירנצ'וב: לא ניכנס לזה, אבל - - -

מיקי לוי: אני מסכים איתך.

משה גפני: נטליה, לא ניכנס לעניין הזה.

משה גפני: אני מבקש שתשקלי עוד פעם לגבי הקטע הזה, לא לגבי כל הנושא של רשות המסים.

משה גפני: מי בעד אישור צו תעריף המכס והפטורים ומס קנייה על טובין (הוראת שעה מס' 8), התשע"ז-2017.

משה גפני: זה הצבעה אחת, נכון?

<שגית אפיק: זו הוראת שעה מס' 9, התשע"ז-2017.

משה גפני: הוראת שעה מס' 9, כן.

משה גפני: אני צריך מחר תשובה.

<שגית אפיק: מבחינת לוחות הזמנים – נטליה, נצטרך תשובה ביומיים הקרובים כדי שהצו לא יפקע כיוון שברביזיה המשמעות היא שזה כרגע עומד.

<שגית אפיק: זאת אומרת, הוא לא - - -

משה גפני: לא, אל תגידי.

<שגית אפיק: לא אומרת.

משה גפני: אנחנו רוצים תשובה מחר, זה מאוד חשוב.

משה גפני: הרבה פעמים אנחנו מאשרים לכם בקשות למס שאתם מבקשים.

<נטליה מירנצ'וב: רוצים ל - - - את ה- 40% עד ל - - -

משה גפני: כן.

משה גפני: אנחנו מאוד מבקשים שתיתנו לנו תשובה חיובית מי בעד אישור הצו?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד צו תעריף המכס והפטורים ומס קנייה על טובין (הוראת שעה מס' 9), התשע"ז-2017, נתקבל.

משה גפני: הצו אושר.

משה גפני: יש רביזיה של שלושת חברי הוועדה המשתתפים בדיון הזה.

משה גפני: תודה רבה, הישיבה נעולה.